Številka: 6036-12/2020/13

Datum: 6. 2. 2020

Zadeva: Razpisna dokumentacija Javnega razpisa za sofinanciranje dejavnosti informiranja in svetovanja v izobraževanju odraslih v letu 2020

|  |
| --- |
| **1. Predmet in cilj javnega razpisa** |

Predmet tega javnega razpisa je sofinanciranje izvajanja dejavnosti informiranja in svetovanja v

izobraževanju odraslih (v nadaljevanju: dejavnost ISIO) v letu 2020.

Sofinancira se izvajanje dejavnosti ISIO, ki se izvaja v vseh statističnih regijah, pred vključitvijo v izobraževanje, med izobraževanjem in po končanem izobraževanju ter vključuje postopke ugotavljanja in vrednotenja neformalno pridobljenega znanja. Obdobje izvajanja dejavnosti po tem razpisu je od 1. 1. 2020 do 30. 11. 2020.

Ciljna skupina so odrasli, ki niso zaposleni, med katere spadajo: brezposelni, osipniki, priseljenci, Romi, starejši odrasli, migranti, invalidi, obsojenci na prestajanju kazni zapora in drugi.

Cilj javnega razpisa je kakovostno izvajanje dejavnosti ISIO pred vključitvijo v izobraževanje, med izobraževanjem in po končanem izobraževanju ter povečanje vključenosti v vseživljenjsko učenje zlasti ranljivih skupin odraslih. Dejavnost po modelu ISIO vključuje tudi postopke ugotavljanja in vrednotenja neformalno pridobljenega znanja.

|  |
| --- |
| **2. Okvirna višina razpoložljivih sredstev** |

Sredstva so zagotovljena v proračunu Republike Slovenije za leto 2020 na proračunskih postavkah 722910 – Dejavnost izobraževanja odraslih in 578010 – Izobraževanje brezposelnih, konto 4133 (tekoči transferi v javne zavode). Okvirna višina razpoložljivih sredstev za ta javni razpis je **790.638,20 EUR**.

Končno število sofinanciranih prijaviteljev v obliki konzorcijev za izvajanje dejavnosti ISIO je odvisno od števila prijaviteljev, ki bodo izpolnjevali pogoje, opredeljene v javnem razpisu, in dosegli ustrezno število točk.

Upravičeni stroški tega javnega razpisa so:

1. Standardni strošek za organizatorje izobraževanja odraslih za izvajanje dejavnosti ISIO:
* za konzorcij se izračuna po formuli: število konzorcijskih partnerjev X 60 % plače enega polno zaposlenega strokovnega delavca X 11 mesecev *(\*glej primer izračuna spodaj)*. Znotraj skupnega standardnega stroška je posamezni konzorcijski partner upravičen do višine financiranja, ki je enaka okvirnemu deležu prebivalcev na območju delovanja konzorcijskega partnerja znotraj statistične regije;
* za prijavitelja, ki nima konzorcija, je 60 % plače enega polno zaposlenega strokovnega delavca X 11 mesecev.
1. Standardni strošek za vodenje in koordiniranje izvajanja dejavnosti ISIO:
* za konzorcij je 40 % plače enega polno zaposlenega strokovnega delavca za 11 mesecev;
* za prijavitelja, ki nima konzorcija, je 30 % plače enega polno zaposlenega strokovnega delavca za 11 mesecev.

Za financiranje upravičenih stroškov po tem javnem razpisu se uporablja dokument »Določitev vrednosti stroška dela strokovnega delavca in določitev vrednosti ure izvajanja izobraževalnega programa na udeleženca za potrebe določitve obsega standardnega stroška na enoto (elementi za določitev cene z dne 26.2.2018)«, št. 5442-153/2016/4, ki ga je sprejelo ministrstvo 15. 3. 2018. Na podlagi tega je:

* standardni strošek za polno zaposlenega strokovnega delavca za izvajanje dejavnosti ISIO 2.702,11 EUR na mesec.

Upravičena višina deležev standardnega stroška po tem javnem razpisu je:

* za 60% plače polno zaposlenega strokovnega delavca 1.621,27 EUR na mesec,
* za 40% plače polno zaposlenega strokovnega delavca je 1.080,84 EUR na mesec,
* za 30% plače polno zaposlenega strokovnega delavca je 810,63 EUR na mesec.

*\*Primer izračuna skupnega standardnega stroška za izvajanje dejavnosti ISIO:*

*2 konzorcijska partnerja: (2.702,11×0,6)×2×11=35.667,85 EUR.*

V obdobju izvajanja razpisa se pričakuje doseganje naslednjih kazalnikov:

* v konzorciju dveh partnerjev: 760 udeležencev svetovanja ter 10 skupin,
* v konzorciju treh partnerjev: 1.140 udeležencev svetovanja ter 15 skupin,
* v konzorciju štirih partnerjev: 1.520 udeležencev svetovanja ter 20 skupin,
* v konzorciju petih partnerjev: 1.900 udeležencev svetovanja ter 25 skupin,
* pri prijavitelju, ki nima konzorcija, 380 udeležencev svetovanja ter 5 skupin.

Prijavitelj in konzorcijski partnerji se zavezujejo, da bodo v primeru izbora na tem javnem razpisu v načrtovanem deležu zaposlili oziroma razporedili izključno enega strokovnega delavca na naloge izvajanja dejavnosti ISIO v skladu z načrtom, ki je sestavni del prijave na razpis.

Prijavitelj se zavezuje, da bo v primeru izbora na tem javnem razpisu zaposlil oziroma razporedili izključno enega strokovnega delavca na delovne naloge vodenja in koordiniranja izvajanja dejavnosti ISIO.

Delež zaposlitve za izvajanje nalog iz prejšnjih dveh odstavkov mora biti razviden v pogodbi o zaposlitvi oziroma aneksu k pogodbi o zaposlitvi od datuma sklepa o izboru dalje. Naloge izvajanja dejavnosti ISIO ter vodenja in koordiniranja lahko opravlja ista oseba.

Strokovni delavec v skladu s 96. členom Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj) je organizator izobraževanja odraslih ali svetovalni delavec v izobraževanju odraslih po aneksu h Kolektivni pogodbi za dejavnost vzgoje in izobraževanja v Republiki Sloveniji (Uradni list RS, št. 52/94, 49/95, 34/96, 45/96 – popr., 51/98, 28/99, 39/99 – ZMPUPR, 39/00, 56/01, 64/01, 78/01 – popr., 56/02, 43/06 – ZKolP, 60/08, 79/11, 40/12, 46/13, 106/15, 8/16 – popr., 45/17, 46/17 in 80/18).

Pogoji za strokovnega delavca, ki ga bo prijavitelj oziroma konzorcijski partner razporedil ali zaposlil za opravljanje zgoraj naštetih nalog, so, da ima izobrazbo, pridobljeno po študijskih programih za pridobitev izobrazbe druge stopnje oziroma raven izobrazbe, pridobljeno po študijskih programih, ki v skladu z zakonom ustreza izobrazbi druge stopnje, pedagoško-andragoško izobrazbo in strokovni izpit s področja vzgoje in izobraževanja in najmanj eno leto delovnih izkušenj v izobraževanju.

|  |
| --- |
| **3. Pogoji za kandidiranje na javnem razpisu** |

Prijavitelji morajo izpolnjevati pogoje, ki so določeni s tem javnim razpisom.

Na ta javni razpis se lahko prijavijo javni zavodi za izobraževanje odraslih ali organizacijske enote za izobraževanje odraslih v okviru drugih javnih zavodov, ki jih je ustanovila lokalna skupnost.

Na ta javni razpis se lahko prijavi tudi javni zavod, katerega temeljna dejavnost je izobraževanje odraslih, in ga je ustanovila država.

Prijavitelj na javni razpis mora:

* prijaviti konzorcij v statistični regiji, v kateri ima sedež;
* zagotoviti, da imajo vsi konzorcijski partnerji sedež v isti statistični regiji kot prijavitelj;
* zagotoviti, da so vsi člani konzorcija javni zavodi za izobraževanje odraslih ali organizacijske enote v okviru drugih javnih zavodov, ki jih je ustanovila lokalna skupnost;
* v konzorcij vključiti vse javne zavode, ki izpolnjujejo pogoje iz predhodnih alinej ter pisno izrazijo interes, da želijo postati člani konzorcija in da bodo zagotovili kadrovske in materialne pogoje za izvajanje dejavnosti ISIO;
* imeti vzpostavljen strateški svet po regionalnem modelu izvajanja dejavnosti ISIO ali izjaviti, da je vključen v delovanje strateškega sveta v statistični regiji, oziroma zagotoviti vzpostavitev strateškega sveta v roku dveh mesecev od izbora na tem javnem razpisu.

V primeru, ko v statistični regiji prijavitelja ni na voljo potencialnih konzorcijskih partnerjev, lahko prijavitelj odda prijavo samostojno.

Prijavitelji, ki teh pogojev ne bodo izpolnjevali, bodo izločeni iz nadaljnjega postopka izbora.

Prijavitelj mora v vlogi oddati:

1. **izpolnjen Obrazec 1: Splošni prijavni obrazec,**
2. **dokazilo o registraciji za izvajanje dejavnosti izobraževanja odraslih,**
3. **Izjava 1: Konzorcijski partner** želi postati član konzorcija in izjavlja, da bo zagotovil kadrovske in materialne pogoje za izvajanje dejavnosti ISIO,
4. **Izjava 2:** **Prijavitelj ima vzpostavljen strateški svet po regionalnem modelu izvajanja dejavnosti ISIO ali je vključen v delovanje strateškega sveta v statistični regiji ali bo zagotovil vzpostavitev strateškega sveta v roku dveh mesecev od izbora na tem javnem razpisu,**
5. **Načrt izvajanja dejavnosti ISIO** v statistični regiji ali v delu statistične regije v letu 2020,
6. **parafiran vzorec pogodbe** (priloga 1) in
7. **pravilno označena in zaprta ovojnica** (priloga 2).

|  |
| --- |
| **4. Merila za izbor programov na javnem razpisu** |

Prijavitelje se točkuje po naslednjih merilih:

|  |  |  |
| --- | --- | --- |
|  | **Merilo** | **Št. točk** |
| 1. | Vsebinski načrt izvajanja dejavnosti ISIO v letu 2020 ima celovito in podrobno razdelane vse zahtevane elemente:* načrt izvajanja ima podrobno opredeljene vse zahtevane elemente in izkazuje realne možnosti za doseganje zastavljenih ciljev
* načrt ima pomanjkljivo opredeljene posamezne elemente oziroma nejasno delitev dela med konzorcijskimi partnerji
* načrt ima pomanjkljivo opredeljene posamezne elemente oziroma so le-ti v neskladju, zaradi česar ne izkazuje možnosti za dosego ciljev
 | 1050 |
| 2. | Prijavitelj oziroma konzorcij izkazuje izvirnost oziroma nove pristope pri doseganju ranljivih ciljnih skupin in pri sodelovanju z različnimi deležniki v statistični regiji:* vsebinski načrt dobro opisuje izvirne oz. nove pristope pri doseganju ranljivih ciljnih skupin in vlogo konzorcijskih partnerjev ter drugih deležnikov v statistični regiji
* vsebinski načrt delno oziroma pomanjkljivo opisuje pristope pri doseganju ranljivih ciljnih skupin in vlogo konzorcijskih partnerjev ter drugih deležnikov v statistični regiji
* vsebinski načrt v zvezi z doseganjem ranljivih ciljnih skupin oziroma pri opredelitvi vloge konzorcijskih partnerjev ter drugih deležnikov v statistični regiji ne izkazuje realnega doseganja načrtovanih ciljev
 | 1050 |
| 3. | Prijavitelj oziroma konzorcij ima kadrovske pogoje za izvajanje dejavnosti ISIO oziroma izraža namero, da bo zagotovil izpopolnjevanje strokovnih delavcev in mentorstvo:* dejavnost ISIO bodo izvajali strokovni delavci, ki so usposobljeni za izvajanje dejavnosti ISIO po programu Andragoškega centra Slovenije
* dejavnost ISIO bodo izvajali strokovni delavci, ki so opravili drug ustrezen program izpolnjevanja za izvajanje svetovalne dejavnosti za odrasle oziroma bodo zagotovili izpopolnjevanje strokovnih delavcev in mentorstvo
* dejavnost ISIO bodo izvajali strokovni delavci, ki so opravili drug ustrezen program izpolnjevanja za izvajanje svetovalne dejavnosti za odrasle oziroma bodo zagotovili izpopolnjevanje strokovnih delavcev
 | 532 |
|  | **Najvišje število točk** | **25** |

V postopek izbora se bodo uvrstili prijavitelji, ki bodo dosegli najmanj 13 točk. Prijavitelji, ki bodo dosegli najmanj 13 točk, bodo razporejeni po statističnih regijah. V statistični regiji bo/bodo izbrani prijavitelji, ki bodo dosegli najvišje število točk.

V primeru, ko bosta na zadnjem mestu, ki vodi v izbor, dva ali več prijaviteljev z enakim številom točk, bo izbran prijavitelj, ki bo dosegel višje število točk pri merilu št. 1. V primeru, ko bo tudi po tem kriteriju več prijaviteljev z enakim številom točk, bo prijavitelj določen z žrebom.

V primeru, da bo o izbiri odločal žreb, komisijo, ki nadzira žrebanje in osebo, ki vodi žrebanje, imenuje predsednik komisije izmed članov komisije. Žrebanje se opravi v prostorih Ministrstva. Evidenčne številke vlog se izpiše na prepognjene listke, ki se jih zapre v škatlo. Oseba, ki vodi žrebanje, vleče listke iz škatle in javno pove izžrebano evidenčno številko vloge ter izžrebani listek takoj odda komisiji. O žrebanju se napravi zapisnik, ki ga podpišejo člani komisije, ki nadzirajo žrebanje in oseba, ki je vodila žrebanje.

Izbrano število prijaviteljev po posameznih statističnih regijah je razvidno iz preglednice 2.

Preglednica 2: najvišje število izbranih prijaviteljev po statističnih regijah.

|  |  |
| --- | --- |
| **Statistične regije glede na število prebivalcev** | **Najvišje število izbranih prijaviteljev** |
| **Velike regije** |
| Osrednjeslovenska | 2 |
| Gorenjska | 2 |
| Podravska | 2 |
| Savinjska | 2 |
| Jugovzhodna Slovenja | 2 |
| **Srednje regije** |
| Obalno kraška | 1 |
| Goriška | 1 |
| Pomurska | 1 |
| **Majhne regije** |
| Primorsko-notranjska | 1 |
| Koroška | 1 |
| Posavska  | 1 |
| Zasavska | 1 |
| **Skupaj** | **17** |

|  |
| --- |
| **5. Navodila za izpolnjevanje obrazcev in navodila v zvezi s poročanjem ter oddajo računa** |

Vsi predpisani obrazci morajo biti v celoti izpolnjeni.

1. **Obrazec 1: Splošni prijavni obrazec,**
2. **dokazilo o registraciji,**
3. **Izjava 1: Konzorcijski partner** želi postati član konzorcija in izjavlja, da bo zagotovil kadrovske in materialne pogoje za izvajanje dejavnosti ISIO,
4. **Izjava 2: Prijavitelj ima vzpostavljen strateški svet po regionalnem modelu izvajanja dejavnosti ISIO ali je vključen v delovanje strateškega sveta v statistični regiji ali bo zagotovil vzpostavitev strateškega sveta v roku dveh mesecev od izbora na tem javnem razpisu**,
5. **Načrt izvajanja dejavnosti ISIO** v statistični regiji ali v delu statistične regije v letu 2020,
6. **parafiran vzorec pogodbe** (priloga 1) in
7. pravilno označena in zaprta ovojnica (priloga 2).

**Priloga 1 – Vzorec pogodbe**

Rubrik v vzorcu pogodbe ne izpolnjujte. Pogodbo na vsaki strani parafirajte in jo priložite prijavi.

**Priloga 2 – Primer označitve ovojnice**

Izpolnite rubrike: polni naziv prijavitelja, naslov in pošta. Prilepite na ovojnico vloge.

**Poročanje**

Izbrani prijavitelji morajo po izvedenih dejavnostih ISIO oddati skupno poročilo, ki ga zgenerirajo na podlagi vnosov ob izvajanju dejavnosti vseh konzorcijskih partnerjev v spletno aplikacijo za spremljanje dejavnosti ISIO. Poročilo oddajo v pisni obliki na Ministrstvo.

**Oddaja računa na Ministrstvo**

Izbrani prijavitelji morajo **po prejemu sklepa o izboru in podpisu pogodbe z Ministrstvom** izdati e-račun za opravljanje dejavnosti ISIO vseh konzorcijskih partnerjev ter za vodenje in koordiniranje za obdobje od 1. 1. 2020 do zadnjega dne meseca pred podpisom pogodbe *(\*glej primer spodaj)*. Po tem obdobju morajo izdati e-račun do vsakega 5. dne v mesecu za pretekli mesec.

*\*Primer: prijavitelj prejme sklep o izboru 20. 3. 2020 in podpiše pogodbo 29. 3. 2020. Prvi račun izda, ko je podpisana pogodba in sicer za obdobje od 1. 1. 2020 do 29. 2. 2020. Potem izda naslednji račun do 5. 4. 2020 za pretekli mesec, torej za marec 2020.*

**Račun mora biti obvezno izdan v e-obliki.** E-račune lahko izdate preko bank ali preko ponudnikov elektronske poti, s katerimi ima Uprava RS za javna plačila (UJP) sklenjene pogodbe ali preko spletnega portala UJP, namenjenega manjšim izvajalcem, ki na letni ravni v javni sektor posredujejo manjše število e-računov.

Rok za izplačilo je največ 30 dni od prejema popolnega e-računa. Po prejemu nakazila mora prijavitelj v skladu z načrtovanim deležem sredstva nakazati konzorcijskim partnerjem v roku treh dni.

|  |
| --- |
| **6. Splošna navodila v zvezi s pripravo in oddajo prijav ter postopkom izbora** |

Vlogo z vso zahtevano dokumentacijo pošljite na naslov: Ministrstvo za izobraževanje, znanost in šport, Masarykova 16, 1000 Ljubljana, najkasneje do 28. 2. 2020. Za pravočasno se bo štela vloga, ki bo na dan izteka roka za oddajo označena s **poštnim žigom in poslana priporočeno** ali oddana na dan izteka roka do 12. ure v vložišče Ministrstva. Vlogo oddajte v zaprti ovojnici z označenim nazivom in točnim naslovom prijavitelja ter vidnima oznakama **»Ne odpiraj – Javni razpis za sofinanciranje dejavnosti informiranja in svetovanja v letu 2020«** in **»Prijava«**. Priporočamo, da uporabite vzorec za označitev ovojnice iz razpisne dokumentacije (priloga 2).

Vloge, ki bodo oddane po izteku predpisanega roka in ne bodo imele predpisanih oznak, bodo pred odpiranjem izločene iz nadaljnjega postopka in s sklepom zavržene. S sklepom bodo zavržene tudi vse vloge, ki ne bodo oddane na predpisanih obrazcih ali po pozivu za formalno dopolnitev pravočasno ter ustrezno dopolnjene. Prijavitelj v dopolnitvi ne sme spreminjati višine zaprošenih sredstev in tistega dela vloge, ki se veže na vsebino.

Komisija, ki jo je imenoval minister za izobraževanje, znanost in šport, bo pregledala vloge ter popolne ocenila na podlagi pogojev in meril, navedenih v javnem razpisu in razpisni dokumentaciji. Dodelitev sredstev bo na predlog komisije s sklepom določila minister. Zoper sklep pritožba ni možna. Prijavitelj, ki bo ocenil, da neupravičeno ni bil izbran, lahko sproži upravni spor z vložitvijo tožbe na Upravnem sodišču Republike Slovenije, Fajfarjeva 33, 1000 Ljubljana, in sicer v 30 dneh od vložitve sklepa. Tožbo se lahko vloži ustno na zapisnik ali pisno po pošti. V tožbi je potrebno natančno opredeliti razloge, zaradi katerih se izpodbija sprejeti sklep. Postavljena merila za ocenjevanje vlog ne morejo biti predmet tožbe.

Komisija bo začela z odpiranjem vlog 3. 3. 2020. V skladu s tretjim odstavkom 222. člena Pravilnika o postopkih za izvrševanje proračuna Republike Slovenije odpiranje vlog ne bo javno. Prijavitelji bodo o izboru obveščeni pisno v 45 dneh po preteku roka za prijavo, torej najkasneje do 13. 4. 2020.

Besedilo javnega razpisa in razpisna dokumentacija sta na voljo na spletni strani Ministrstva:

<http://www.mizs.gov.si/si/javne_objave_in_razpisi/javni_razpisi/>.

Dodatne informacije glede javnega razpisa dobite pri Teji Dolgan na telefonski številki 01/400 5337, vsak delovni dan od 10. do 11. ure.

|  |
| --- |
| **7. Obrazci za prijavo na javni razpis (obrazec 1, izjava 1, izjava 2, načrt izvajanja dejavnosti ISIO**) |

|  |
| --- |
| **8. Vzorec pogodbe (priloga št. 1)** |

|  |
| --- |
| **9. Vzorec za označitev ovojnice (priloga št. 2)** |

 Teja Dolgan

 podsekretarka

 vodja javnega razpisa